Liammoù a oa etre al lod brasañ anezho. U lodenn anezho a gemeras perzh er Seiz(h) Breur, hag evel-se o deus gellet reiñ un identelezh sonerezh dibar da sonerezh Breizh o amzer. En o zouez e voe Paul Ladmirault, Paol ar Flemm, Georges Arnoux pe Jef ar Penven, ar pevar anezho o vezañ bet izili Unvaniezh ar Seiz(h) Breur. Re vrudetañ ar mare-se en em gave e bodad sonerezh Skol-Uhel Kelt Breizh. Ouzhpenn a re-se e oa ivez Ropartz, Guillou, Piriou pe Langleiz (Langlais). Ur gevredigezh all, enni sonaozourien all, a voe krouet e 1912 gant ar Flemm (Le Flem), hag a voe anvet Kevredigezh Sonaozourien Vreizh. Re all evel Vuillemin, Duhamel pe choazh Rhené-Baton a gemeras perzh en emsav-se ivez.